Margrethe II av Danmark

Margrethe II av Danmark (Margrethe Alexandrine Þórhildur Ingrid) (født 16. april 1940) er regjerende dronning av Danmark. Frem til 1944 var hun også prinsesse av Island. Hun er tremenning av kong Harald V av Norge.

10. juni 1967 giftet Margrethe seg med den franske grevesønnen Henri de Laborde de Monpezat, fra da kalt prins Henrik. Sammen fikk de sønnene kronprins Frederik, født 26. mai 1968, og prins Joachim, født 7. juni 1969. Margrethe har to søstre: Benedikte av Danmark, født 1944, gift med Richard zu Sayn-Wittgenstein-Berleburg og Anne-Marie av Danmark, født 1946, gift med Konstantin II av Hellas.

Suksesjon 
Som følge av at foreldrene, Fredrik IX og Ingrid, ikke fikk en sønn som kunne være tronarving, etterfulgte Margrethe til slutt faren som monark. Kongens yngre bror, Knud, var arveprins, og etter ham den eldste sønnen hans, Ingolf. Mange ville gjerne se Margrethe på tronen. I noen år hadde Folketinget vurdert å endre den danske grunnloven, men hadde latt det bli med tanken, ettersom en endring krevde at 45 prosent av folket med stemmerett skulle stemme for den. Statsminister Erik Eriksen fikk ideen om å ta kvinnelig arvefølge med i endringen, slik at flere ville stemme for. Selv om stort sett hele Folketinget var for endringen, og til tross for kongehusets popularitet, ble endringen bare såvidt vedtatt, med 46 prosent deltakelse. Tronfølgeloven av 1953 førte til at prinsesse Margrethe ble den første i arverekken. Hun ble dronning i 1972, og feiret i januar 2022 femti år ved tronen.

Annet

Blant dronning Margrethes ordener er også Storkorset med kjede av St. Olavs Orden.

Margrethe har kunstneriske interesser og evner. I 1977 illustrerte hun under pseudonymet Ingahild Grathmer en dansk utgave av J.R.R. Tolkiens Ringenes Herre. Siden har hun illustrert andre bokverk, designet kostymer for teater og film, og designet og brodert messehagel og bispekåper til flere kirker og bispedømmer. Hennes malerier har også oppnådd gode priser, og hun har hatt flere utstillinger.

Dekorasjoner 
Dronning Margrethe II er innehaver av en rekke danske og utenlandske ordener og utmerkelser:

Danske dekorasjoner

 Ridder av Elefantordenen 
 Storkommandør av Dannebrogordenen 
 Minnemedaljen for Kong Frederik IXs 100-årsdag
 Minnemedaljen for Kong Frederik Xs 100-årsdag
 Dronning Ingrids minnemedalje 
 Erindringsmedalje i anledning av 50-årsdagen for Dronning Ingrids ankomst til Danmark
 Hjemmeværnets fortjensttegn
 Hjemmeværnets 25-årstegn  
 Civilforsvars-Forbundets hederstegn
 Reserveofficersforeningen i Danmarks hederstegn

Utenlandske dekorasjoner

 Storkors av Frigjøreren San Martins orden, Argentina
 Storkors av Leopoldsordenen, Belgia
 Storkors med kjede av Sydkorsordenen, Brasil 
 Storbånd av Stara Planina-ordenen, Bulgaria
 Storkors av Chiles fortjenstorden, Chile
 Storkors med kjede av Terra Mariana-korsets orden, Estland
 1. klasse av Rettskaffenhetens orden, Egypt
 Kjede av Nilens orden, Egypt
 Storkors med kjede av Finlands hvite roses orden, Finland
 Storkors av Æreslegionen, Frankrike 
 Storkors av Frelserens orden, Hellas
 1. klasse av Sankta Olgas og Sankta Sofias orden, Hellas
 2. klasse av Pleiadenes orden, Iran
 Storkors med kjede av Den islandske falkeorden, Island
 Storkors med kjede av Republikken Italias fortjenstorden, Italia
 Kjedet av Krysantemumsordenen, Japan
 1. klasse av Den kostbare krones orden, Japan
 Al-Hussein bin Ali-ordenen, Jordan
 Jugoslavias store stjernes orden, Jugoslavia
 Storkors med kjede av Trestjerneordenen, Latvia
 Storkors av Vytautas den stores orden, Litauen
 Den nassauske husorden av den gylne løve, Luxembourg
 Storkors med kjede av Alaouite-ordenen, Marokko
 Storkors av Den nederlandske løves orden, Nederland
 1. klasse av Nepals æresdekorasjon, Nepal
 Storkors med kjede av St. Olavs Orden, Norge
 Kong Olav Vs jubileumsmedalje 1957–1982, Norge
 Kong Harald Vs jubileumsmedalje 1991–2016, Norge
 Den hvite ørns orden, Polen
 Stordekorasjon av Republikken Polens fortjenstorden, Polen
 Storkors med kjede av Infante Dom Henriks orden, Portugal
 Storkors med kjede av Santiago av sverdets orden, Portugal
 Storkors med kjede av Stjerneordenen, Romania
 1. klasse av Abd al-`Azīz-ordenen, Saudi-Arabia 
 Republikken Slovenias frihetsorden i gull, Slovenia
 Ordenen det gylne skinn, Spania
 Storkors med kjede av Karl IIIs orden, Spania
 Hosebåndsordenen, Storbritannia 
 Storkors av Victoriaordenen, Storbritannia
 Kjedet av Serafimerordenen, Sverige
 Minnemedaljen for Gustav VI Adolfs 85-årsdag, Sverige
 Storkors med kjede av Det gode håps orden, Sør-Afrika
 Mugunghwa-ordenen, Sør-Korea
 1. klasse med kjede av Chakri-ordenen, Thailand
 Rajamitrabhorn-ordenen, Thailand
 Storkors i særklasse av Forbundsrepublikken Tysklands fortjenstorden, Tyskland
 Storstjerne av Ærestegnet for fortjenester, Østerrike

Referanser

Eksterne lenker 
 
 
 

Regjerende monarker
Kongelige dansker
Huset Glücksburg
Elefantordenen
Dannebrogordenen
Serafimerordenen
St. Olavs Orden
Kong Harald Vs jubileumsmedalje 1991–2016
Finlands hvite roses orden
Den islandske falkeorden
Hosebåndsordenen
Æreslegionen
Chiles fortjenstorden
Danske monarker
Personer fra København
Den hvite ørns orden
Terra Mariana-korsets orden
Fødsler i 1940